钦定古今图书集成/明伦汇编/氏族典/第497卷 > 《四川总志》 > 甯成
## 钦定古今图书集成/明伦汇编/氏族典/第497卷 > 《四川总志》 > 甯成

按《汉书甯成传》：“成，南阳穰人。以郎谒者事景帝，猾贼
任威，稍迁至济南都尉。而郅都为守，闻其声，善遇之。
都死后，长安左右宗室多犯法，上召成为中尉，其治
效郅都宗室豪杰，人皆惴恐。武帝即位，徙为内史，外
戚多毁成之短，抵罪髡钳，成迺解脱，诈刻传出关归
家。”